Document ID: 32004R2125

ΚΑΝΟΝΙΣΜΌΣ (ΕΚ) αριθ. 2125/2004 ΤΗΣ ΕΠΙΤΡΟΠΉΣ
της 14ης Δεκεμβρίου 2004
για τροποποίηση του κανονισμού (ΕΟΚ) αριθ. 890/78 περί των λεπτομερειών πιστοποίησης του λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως αγοράς στον τομέα του λυκίσκου (1), και ιδίως το άρθρο 2 παράγραφος 5,
Εκτιμώντας τα ακόλουθα:
(1)
Μετά την προσχώρηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση (εφεξής «τα νέα κράτη μέλη»), πρέπει να προβούμε σε ορισμένες ενημερώσεις στον κανονισμό (ΕΟΚ) αριθ. 890/78 της Επιτροπής (2).
(2)
Ο κανονισμός (ΕΟΚ) αριθ. 890/78 καθορίζει τις ενδείξεις στις επίσημες γλώσσες της Κοινότητας που πρέπει να τίθενται επί των πιστοποιητικών. Πρέπει να καθοριστούν οι ενδείξεις αυτές στις γλώσσες των νέων κρατών μελών.
(3)
Ο κανονισμός (ΕΟΚ) αριθ. 890/78 καθορίζει τις προθεσμίες εντός των οποίων τα κράτη μέλη κοινοποιούν στην Επιτροπή τις ζώνες και τις περιοχές παραγωγής λυκίσκου καθώς και τα κέντρα πιστοποίησης. Πρέπει συνεπώς να καθοριστούν οι εν λόγω προθεσμίες για τα νέα κράτη μέλη.
(4)
Πρέπει συνεπώς να τροποποιηθεί ο κανονισμός (ΕΟΚ) αριθ. 890/78.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 890/78 τροποποιείται ως εξής:
1)
Το άρθρο 5α αντικαθίσταται από το ακόλουθο κείμενο:
«Άρθρο 5α
Το πιστοποιητικό που αναφέρεται στο άρθρο 5 του κανονισμού (ΕΟΚ) αριθ. 1784/77 φέρει τουλάχιστον μία των ενδείξεων που εμφαίνονται στο παράρτημα ΙΙα η οποία τίθεται από την αρχή που είναι εξουσιοδοτημένη να διενεργεί την πιστοποίηση»
.
2)
Στο άρθρο 6 παράγραφος 3, μετά το δεύτερο εδάφιο προστίθεται το ακόλουθο εδάφιο:
«Στην περίπτωση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, οι κοινοποιήσεις αυτές πρέπει να γίνουν πριν από την 1η Ιανουαρίου 2005»
.
3)
Στο άρθρο 11 προστίθεται το ακόλουθο εδάφιο:
«Στην περίπτωση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, οι κοινοποιήσεις αυτές πρέπει να γίνουν πριν από την 1η Ιανουαρίου 2005.»
4)
Το κείμενο που εμφαίνεται στο παράρτημα Ι του παρόντος κανονισμού προστίθεται ως παράρτημα ΙΙα.
5)
Το παράρτημα ΙΙΙ τροποποιείται σύμφωνα με το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 2004.

Labels: 16
17
0
3
7
15